HU
C 263/26
Az Európai Unió Hivatalos Lapja
2022.7.8.
Az eredetnek a jelölőszalagok általi beazonosítását egy kazein-adattábla egészíti ki, amelyen a „Grana Padano” felirat, az előállítás éve és egy alfanumerikus kód látható, amely minden egyes korongot egyértelműen beazonosít.
Az előállítási területen belül a formázást követően legalább húsz hónapig érlelt és az alábbi tulajdonságok mindegyikével rendelkező „Grana Padano” sajtot engedélyezett a „RISERVA” [„reserva”] jelöléssel azonosítani:
–
minősítése „scelto sperlato” [„tanúsított kiváló minőség”];
–
a tészta szerkezete láthatóan szemcsés és sugárirányban, szilánkosan törik;
–
egységes fehér vagy szalmasárga szín;
–
nincsenek rendellenes szagok;
–
finom illat és zamatos íz.
A „Grana Padano” RISERVA kategóriához való tartozást egy második beégetett jelzés igazolja, amelyet a vállalkozás kérésére a sajtkorongok oldalán helyeznek el az OEM védjeggyel azonos módon.
A szóban forgó védjegy egy körből áll, amelyet középen párhuzamos felső és alsó vonalakkal határolt széles vízszintes sáv oszt ketté; a sáv közepén a nagybetűkkel írt „RISERVA” szó látható.
A felső félkörívben a nagybetűkkel írt „OLTRE” szó és a „20”-as szám, az alsóban pedig a nagybetűkkel írt „MESI” szó látható [azaz „több mint 20 hónapos”].
Az engedéllyel rendelkező üzemek által csomagolt sajt csomagolásán fel kell tüntetni a „Grana Padano” logót.
Ha a csomagolásra nyomtatják a hivatalos árujelzést, amely a „Grana Padano” oltalom alatt álló eredetmegjelölés használatára feljogosító követelményeknek való megfelelést tanúsítja, akkor jellemzői a 3.6. pont elején ismertetettektől annyiban térnek el, hogy a „G” és a „P” betű nem szerepel a rombusz felső, illetve alsó sarkában.
A Pantone 109 C háttérszín a jelzés fekete komponensével megegyező alakú, de valamivel nagyobb területet foglal el
A csomagoláson megjelenített logó a következő paraméterekkel rendelkezik: